cyanic-selkie/wikianc huggingface dataset:
தொனால்டு எண்டர்சன்
கல்வி
எண்டர்சன் 1950 இல் ஓபர்லின் கல்லூரியில் பட்டம் பெற்றபின்னர் மருத்துவ மேற்பட்டமாகிய எம்.டி பட்டத்தை 1954 இல் உரோச்செசுட்டர் பல்கலைக்கழகத்தின் மருத்துவக் கல்லூரியில் பெற்றார். நியூயார்க்கு மாநிலத்தில் கூப்பர்சுட்டவுன் என்னும் இடத்தில் உள்ள மேரி இமோச்சீன் பாசெட்டு மருத்துவமனையில் ( Mary Imogene Bassett Hospital) மருத்துவராகவும், தொற்றுநோய் நடுவத்தில் கொள்ளைநோய் பற்றிய துப்பறிவுச் சேவை நிறுவனத்தின் பொதுமக்கள் நல ஆட்சிப்பொறுப்பாளராக இருந்தார். மேலே குறிப்பிட்ட நடுவமே பின்னாளில் அமெரிக்காவின் புகழ்பெற்ற நோய்க்கட்டுப்பாட்டு-தடுப்பு நடுவகம் (Center for Disease Control and Prevention [CDC]) என அழைக்கப்படுகின்றது. இவர் 1960 இல் சான்சு ஆப்கின்சுப் பல்கலைக்கழகத்தில் தூய்நலமும் மக்கள் பொதுநலத்துக்குமான துறையில் முனைவர்ப்பட்டம் (Ph.D) பெற்றார். சான்சு ஆப்கின்சுப் பல்கலைக்கழகத்தில் இது சான்ச் ஆப்கின்சிசு புளூம்பெர்கு பொதுமக்கள்நலக் கல்லூரி என அழைக்கப்பெறுகின்றது.
பொறுக்கியெடுக்கப்பட்ட சில வெளியீடுகள்
நூல்கள் நூலுள் படலங்கள் கட்டுரைகள்
வெளியிணைப்புகள்
பகுப்பு:1928 பிறப்புகள் பகுப்பு:அமெரிக்க மருத்துவர்கள் பகுப்பு:நோய்ப்பரவலியலாளர்கள் பகுப்பு:தடுப்புமருந்து வல்லுநர்கள் பகுப்பு:2016 இறப்புகள்
கவுதமி விரைவுவண்டி
கவுதமி விரைவுவண்டி, இந்திய இரயில்வேயினால் இயக்கப்படுகிறது. இது காக்கிநாடா துறைமுகத்தில் இருந்து செகந்திராபாத் வரை சென்று திரும்பும்.
வழித்தடம்
இந்த விரைவுவண்டி நின்று செல்லும் தொடர்வண்டி நிலையங்கள்.
சான்றுகள்
பகுப்பு:இந்திய விரைவுவண்டிகள்
கரோ தேரை
பகுப்பு:முதுகெலும்பிகள் கரோ தேரை, கரிப் தேரை அல்லது மலை தேரை (வண்டிஜ்கோப்ரைனசு கேரிப்பென்சிசு - Vandijkophrynus gariepensis) பபோனிடே குடும்பத்தினைச் சார்ந்த தேரை வகைகளுள் ஒன்றாகும். இது தெற்கு நமீபியா, தென் ஆப்ரிக்கா, லெசோத்தோ, மற்றும் எசுவாத்தினி ஆகிய நாடுகளில் காணப்படுகிறது. இனப்பெருக்கம் நிரந்தர மற்றும் தற்காலிக நீர்நிலைகளில் (எ.கா., நீரோடைகள், நீர்வழிகள், ஏரிகள், மழைக் குளங்கள், குளம்பு அச்சிட்டுகளில் கூட) நடைபெறுகிறது. இந்த இனத்திற்குக் குறிப்பிடத்தக்க அச்சுறுத்தல்கள் எதுவும் இல்லை.
மன் கௌர்
சர்தார்னி மன் கௌர் (Sardarni Man(n) Kaur, மார்ச் 1, 1916 - சூலை 31, 2021) ஒரு இந்திய தடகள விளையாட்டு வீரராவார். 100 ஆண்டுகளுக்கும் மேலான பிரிவுகளில் பல்வேறு நிகழ்வுகளுக்காக உலக சாதனைகளைப் படைத்துள்ளார். இவருக்கு 103 வயதாக இருந்தபோது இந்தியக் குடியரசுத் தலைவர் நாரி சக்தி விருது வழங்கினார்.
வாழ்க்கை
பஞ்சாபி மட்டுமே பேசத்தெரிந்தவரான சுமார் ஐந்து அடி உயரமே இருக்கிறார். ஆனால், உலக முதுநிலை தடகளப் போட்டிகளில் பல தங்க பதக்கங்களை வென்றுள்ளார்.
தடகளம்
இவர் தனது 93 வயது வரை தடகளத்தில் ஈடுபடவில்லை என்றாலும், 2016ஆம் ஆண்டில் இவர் அமெரிக்க முதுநிலை விளையாட்டில் ஒரு போட்டியில் வேகமாக ஓடினார். 2017 உலக முதுநிலை விளையாட்டுகளில் பங்கேற்பதற்காக இவர் பஞ்சாப் பல்கலைக்கழகத்தில் தவறாமல் பயிற்சி பெற்றார். இவர் பல ஆண்டுகளாக இருந்த தனது சொந்த உலக சாதனையை முறியடிக்க வேண்டும் என்ற நம்பிக்கையில் இருந்தார். 79 வயதைக் கடந்த இவரது மகன் குர்தேவ் சிங் இவரது பயிற்சியாளராக இருந்தார். ஓக்லாந்தில் நடந்த 2017 தடகளப் போட்டிகளில் இவர் 100 மீட்டர் ஓட்டத்தை 74 வினாடிகளில் முடித்தார்.
விருது
வலது|thumb| 2020 [[அனைத்துலக பெண்கள் நாள் அன்று நாரி சக்தி விருது பெற்றவர்களுடன் பிரதமர் நரேந்திர மோதி]] 2020 மார்ச் 8 (அனைத்துலக பெண்கள் நாள்) அன்று இவருக்கு நாரி சக்தி விருது வழங்கப்பட்டது. புதுதில்லியில் உள்ள குடியரசுத் தலைவர் மாளிகையில் இந்த விருதை இந்தியக் குடியரசுத் தலைவர் ராம் நாத் கோவிந்த் வழங்கினார். இவ்விழாவில் பிரதமர் நரேந்திர மோடியும் கலந்து கொண்டார். இவருக்கு "சண்டிகரிலிருந்து வந்த அதிசயம்" என்று செல்லப்பெயர் சூட்டப்பட்டுள்ளது.
இறப்பு
பித்தப்பை புற்றுநோய் காரணமாக கௌர் 31 ஜூலை 2021, அன்று தனது 105 வயதில் இறந்தார்.
மேற்கோள்கள்
பகுப்பு:1916 பிறப்புகள் பகுப்பு:இந்தியப் பெண் தடகள வீரர்கள் பகுப்பு:பஞ்சாப் நபர்கள் பகுப்பு:2021 இறப்புகள் பகுப்பு:நாரி சக்தி விருது பெற்றவர்கள்
புத்தூர், யாழ்ப்பாணம்
புத்தூர், இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம் - பருத்தித்துறை வீதியில் சிறுப்பிட்டிக்கும், ஆவரங்காலுக்கும் இடையில் இவ்வூர் அமைந்துள்ளது. பருத்தித்துறை வீதி வழியாக யாழ்ப்பாணத்திலிருந்து ஏறத்தாழ 15 கிமீ தொலைவிலும், பருத்தித்துறையில் இருந்து 18.5 கிமீ தொலைவிலும் இது உள்ளது. சிறுப்பிட்டி, நவக்கிரி, ஆவரங்கால், வாதரவத்தை ஆகிய ஊர்கள் புத்தூரைச் சுற்றி அமைந்துள்ளன.
நிறுவனங்கள்
புத்தூரில் நான்கு பாடசாலைகள் உள்ளன. இவற்றுள் பெரியது புத்தூர் சோமாஸ்கந்தா கல்லூரி ஆகும். மற்றவை புத்தூர் இந்து ஆரம்பப் பாடசாலை, புத்தூர் மெதடிஸ்த மிசன் தமிழ்க் கலவன் பாடசாலை, சிறீ பஞ்சசீல வித்தியாலயம் என்பன.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஆப்கானித்தான் படையெடுப்புகள்
ஆப்கானித்தான் ஒரு மலைகள் நிறைந்த நிலம்சூழ் நாடு ஆகும். இது நடு மற்றும் தெற்காசியாவிற்கு நடுவில் அமைந்துள்ளது. மௌரியப் பேரரசு, அலெக்சாந்தரின் பண்டைய மாசிடோனிய பேரரசு, ஸீன் கலீபகம், செங்கிஸ் கானின் தலைமையிலான மங்கோலியப் பேரரசு, தைமூரின் தைமூரியப் பேரரசு, முகலாயப் பேரரசு, பல பாரசீகப் பேரரசுகள், பிரித்தானியப் பேரரசு, சோவியத் ஒன்றியம், மற்றும் கடைசியாக ஐக்கிய அமெரிக்கா மற்றும் அதன் கூட்டாளிகள் ஆகிய நாடுகள் ஆப்கானித்தான் மீது படையெடுத்துள்ளன.
வரலாற்று ரீதியாக ஆப்கானித்தானை வெல்வதென்பது மேற்கில் இருந்து கைபர் கணவாய் வழியாக இந்தியா மீது படையெடுப்பதிலும் ஒரு முக்கியப் பங்காற்றியது.
மங்கோலியப் பேரரசு
குவாரசமியா மீதான மங்கோலியப் படையெடுப்பின் போது, இப்பகுதியைச் செங்கிஸ் கான் வடகிழக்கு திசையிலிருந்து தாக்கினர். பெரும் மங்கோலியப் பேரரசை உருவாக்கியதன் பல படையெடுப்புகளில் ஒன்றாக இது அமைந்தது. காபுல், காந்தாரம், ஜலாலாபாத் மற்றும் பிற நகரங்களில் இவரது இராணுவங்கள் பல்லாயிரக்கணக்கானோரைப் படுகொலை செய்தன. செங்கிஸ்கான் மங்கோலியாவிற்குத் திரும்பிய பிறகு, எல்மந்து பகுதியில் ஒரு கிளர்ச்சி ஏற்பட்டது. இக்கிளர்ச்சியைச் செங்கிஸ் கானின் மகனும் அடுத்த பெரிய கானுமாகிய ஒக்தாயி கான் இரக்கமின்றி ஒடுக்கினார். 1222ஆம் ஆண்டு, காசுனி மற்றும் எல்மாந்திலிருந்த அனைத்து ஆண்களும் கொல்லப்பட்டனர். பெண்கள் அடிமைப்படுத்தப்பட்டு விற்கப்பட்டனர். இதற்குப் பிறகு, தூரத்திலிருந்த தென்கிழக்குப் பகுதியைத் தவிர ஆப்கானித்தானின் மற்ற அனைத்துப் பகுதிகளும் மங்கோலிய ஆட்சியின் கீழ் ஈல்கானரசு அல்லது சகதாயி கானரசின் பகுதிகளாக இருந்தன.
மங்கோலிய மற்றும் துருக்கியப் படையெடுப்பாளர்களின் வழித்தோன்றல்கள் எனக் கசாரா மக்கள் கருதப்படுகின்றனர். எனினும் இது விவாதத்திற்குரியதாக உள்ளது. ஏனெனில், கசாரா மக்களைப் பற்றிய முதல் குறிப்பானது 16ஆம் நூற்றாண்டில் பாபுரால் கொடுக்கப்பட்டது. தற்போதைய ஆப்கானித்தானின் சியாவைப் பினபற்றுபவர்களில் பெரும்பாலானவர்கள் கசாரா மக்களாக இருக்கின்றனர். மேலும் ஆப்கானித்தானின் பெரும்பாலான பகுதிகளுக்கு மங்கோலிய மற்றும் துருக்கியத் தலைவர்களின் பெயர்கள் சூட்டப்பட்டுள்ளன. காந்தகார் மாகாணத்தின் மயவந்து மாவட்டத்தில் உள்ள பாந்தி தைமூர் என்ற இடம். இதன் பொருள், "தைமூரின் வளாகம்" என்பதாகும். 21ஆம் நூற்றாண்டில் மேற்கு நாடுகளின் படையெடுப்புக் காலம் முழுவதும் தாலிபான்களிடமிருந்து எப்போதுமே கைப்பற்றப்படாத ஒரே மாவட்டம் இது மட்டும் தான். வர்தகு மாகாணத்தின் ஜாகடு மாவட்டம், சகதாயி கானரசுக்கு மதிப்பளிப்பதற்காக இவ்வாறு பெயரிடப்பட்டது. ஷா வாலி கோத்து மாவட்டத்தில் உள்ள வெச் படு கிராமம், இது படு கானுக்குப் பிறகு பெயரிடப்பட்டது. வலது|thumb|190x190px|சூலை 24, 2004 அன்று அமெரிக்க வீரர்கள் ஒரு படைக்கரட்டுந்தை [[சி.எச்.-47 சினூக் உலங்கூர்தி மூலம் தொங்கவிட்டுத் தூக்கிச் செல்ல பாக்ராமில் தயார் செய்கின்றனர்.]]
உசாத்துணை
பகுப்பு:ஆப்கானித்தான் படையெடுப்புகள்
சியால்தஹ் - பலியா விரைவுவண்டி
சியால்தஹ் - பலியா விரைவுவண்டி, இந்திய இரயில்வேயினால் இயக்கப்படுகிறது. இது சியல்தஹில் இருந்து கிளம்பி, பலியா வரை சென்று திரும்பும்.
வழித்தடம்
இந்த தொடர்வண்டி நின்று செல்லும் நிலையங்கள்.
சான்றுகள்
பகுப்பு:இந்திய விரைவுவண்டிகள்
கோலியனூர் ஊராட்சி ஒன்றியம்
கோலியனூர் ஊராட்சி ஒன்றியம், தமிழ்நாட்டின் விழுப்புரம் மாவட்டத்தில் உள்ள 13  ஊராட்சி ஒன்றியங்களில்  ஒன்றாகும். கோலியனூர் ஊராட்சி ஒன்றியம் 43 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கோலியனூரில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  கோலியனூர் ஊராட்சி ஒன்றியத்தின் மொத்த மக்கள் தொகை 1,19,915 ஆகும். அதில் பட்டியல் சமூக மக்களின் தொகை 37,444 ஆக உள்ளது. பட்டியல் பழங்குடி மக்களின் தொகை 601 ஆக உள்ளது.
ஊராட்சி மன்றங்கள்
ஊராட்சி ஒன்றியத்தில் உள்ள 43 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
இந்தியக் குடியரசுக் கட்சி (அ)
வரலாறு
இந்தியக் குடியரசுக் கட்சியிலிந்து பல்வேறு கருத்து வேறுபாடுகளால் பிாிந்து அதன் தலைவர்களின் பெயரை முன்மொழிந்து, இந்தியக் குடியரசுக் கட்சி என்கிற பெயரிலேயே இயங்கி வருகின்றன. அதில் ஒரு கட்சிதான் இந்தியக் குடியரசுக் கட்சி (அதவாலே) இதன் தலைவராக ராம்தாஸ் அதவாலே செயல்படுகிறார்.
மேற்கோள்கள்
பகுப்பு:மகாராட்டிர அரசியல் கட்சிகள்
தாய்லாந்தில் சுகாதாரப் பாதுகாப்பு
உள்கட்டமைப்பு
2019 இன்படி தாய்லாந்தின் 68 மில்லியன் மக்கள் 927 அரசு மருத்துவமனைகள் மற்றும் 363 தனியார் மருத்துவமனைகள் 9,768 அரசு சுகாதார நிலையங்கள் மற்றும் 25,615 தனியார் மருத்துவமனைகள் மூலம் சேவை செய்கின்றன.
சுகாதார நிதியுதவியின் பெரும்பகுதி பொது வருவாயிலிருந்து வருகிறது, மக்கள்தொகை அடிப்படையில் ஆண்டுதோறும் முதன்மை பராமரிப்புக்காக ஒப்பந்த அலகுகளுக்கு நிதி ஒதுக்கப்படுகிறது. உலக சுகாதார அமைப்பின் கூற்றுப்படி, 2004 ஆம் ஆண்டில் தாய்லாந்தின் சுகாதாரப் பாதுகாப்பு செலவினங்களில் 65 சதவீதம் அரசாங்கத்திடமிருந்தும், 35 சதவீதம் தனியார் மூலங்களிலிருந்தும் வந்தது. ஆரோக்கியத்திற்கான ஒப்பீட்டளவில் குறைந்த அளவிலான செலவினங்களுடன் தாய்லாந்து உலகளாவிய பாதுகாப்பை அடைந்தது, ஆனால் இது குறிப்பிடத்தக்க சவால்களை எதிர்கொள்கிறது: உயரும் செலவுகள், ஏற்றத்தாழ்வுகள் மற்றும் வளங்களின் நகல் போன்றவை.
மருத்துவமனைகள்
தாய்லாந்தில் உள்ள பெரும்பாலான மருத்துவமனைகள் பொது சுகாதார அமைச்சகத்தால் இயக்கப்படுகின்றன. தனியார் மருத்துவமனைகள் மருத்துவ பதிவு பிரிவால் கட்டுப்படுத்தப்படுகின்றன. மற்ற அரசு பிரிவுகளும் பொது அமைப்புகளும் இராணுவம், பல்கலைக்கழகங்கள், உள்ளூர் அரசாங்கங்கள் மற்றும் செஞ்சிலுவை சங்கம் உள்ளிட்ட மருத்துவமனைகளை இயக்குகின்றன.
சுகாதார மாவட்டங்கள்
தாய்லாந்தில் வெவ்வேறு மாகாணங்கள் பிராந்தியத்தின் அடிப்படையில் வெவ்வேறு சுகாதார மாவட்டங்களாக ஏற்பாடு செய்யப்பட்டுள்ளன. அந்த மாகாணங்களில் வாழும் சுமார் 3-6 மில்லியன் மக்களுக்கு ஒவ்வொரு சுகாதார மாவட்டமும் பொறுப்பு. அந்த பிராந்தியத்தில் உள்ள குடிமக்களுக்கு சிறந்த தரமான மருத்துவ சேவைகளை வழங்குவதையும், அந்த மாவட்டத்திற்குள் பராமரிப்பு திறனில் பற்றாக்குறை இருந்தால் நோயாளிகளை மற்ற மருத்துவமனைகளுக்கு மாற்றுவதில் செயல்திறனை அதிகரிப்பதையும் இது நோக்கமாகக் கொண்டுள்ளது. ஆகஸ்ட் 2017 நிலவரப்படி தாய்லாந்தில் சுகாதார மாவட்டங்கள் 12 வகைகளாக ஒழுங்கமைக்கப்பட்டுள்ளன :
முதலில் தகவல் அளிப்பவர்கள்
அவசரகாலத்தில் முதலில் தகவல் அளிப்பவர்களுக்கு தாய்லாந்து வழக்கத்திற்கு மாறான அணுகுமுறையைக் கொண்டுள்ளது: அங்கு தன்னார்வலர்களை அனுப்புகிறது. பாங்காக்கில் 65 சதவீத அவசரகால வழக்குகள் தன்னார்வலர்களால் கையாளப்படுகின்றன. தேவைப்பட்டால் மட்டுமே தொழில்முறை ஊழியர்களுடன் முழுமையாக பொருத்தப்பட்ட ஆம்புலன்ஸ்கள் அனுப்பப்படுகின்றன.
தற்கால ஐந்திறப்போட்டி
தற்கால ஐந்திறப்போட்டி ஐந்து வெவ்வேறு விளையாட்டுக்களை உள்ளடக்கிய ஒரு விளையாட்டுப் போட்டி ஆகும். இவை வாள்வீச்சு, கைத்துப்பாக்கிச் சுடல், 200 மீ தன்னியல்பு நீச்சல், குதிரைத் தாண்டோட்டம், 3 கிமீ தடமற்ற ஓட்டம் ஆகும். இந்த விளையாட்டு 1912 முதல் ஒரு ஒலிம்பிக் விளையாட்டு ஆகவும் இருக்கிறது.
பகுப்பு:விளையாட்டுகள் பகுப்பு:தனிநபர் விளையாட்டுக்கள்
சேகராக்லா வட்டம்
சேகராக்லா வட்டம் (चेहराकला प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.
ஊராட்சிகள்
இந்த வட்டத்தில் உள்ள ஊராட்சிகள்
சான்றுகள்
பகுப்பு:வைசாலி மாவட்டம் பகுப்பு:பீகாரின் வட்டங்கள்
இசுமாலியா நகரம்
இசுமாலியா (Ismailia) என்பது வடகிழக்கு எகிப்தில் உள்ள ஒரு நகரமாகும். எகிப்தின் "அழகான, மகிழ்ச்சியான நகரம்" என்று அறியப்படும் இந்த நகரம் சுயஸ் கால்வாயின் மேற்குக் கரையில் அமைந்துள்ளது. மேலும் இது இசுமாயிலியா மாவட்டத்தின் தலைநகரமுமாகும். 2012 ஆம் ஆண்டு நிலவரப்படி இந்த நகரத்தின் மக்கள் தொகை 366,669 ஆகும் (சுமார் 750,000, சுற்றியுள்ள கிராமப்புறங்கள் உட்பட). இது வடக்கே சயீது துறைமுகம் மற்றும் தெற்கே சுயஸ் இடையே அமைந்துள்ளது.
வரலாறு
வலது|thumb| இந்திய துருப்புக்கள் 1915 இல் இசுமாலியா இரயில் நிலையம் முன் வரிசையாக நிற்கின்றனர். வலது|thumb| சுயஸ் கால்வாய் நிறுவனத்தின் அஞ்சல் அட்டை 1863 ஆம் ஆண்டில், சுயஸ் கால்வாயைக் கட்டியபோது, எகிப்த்தின் ஆட்சியாளர் இசுமாயில் பாஷா என்பவரால் இந்த நகரம் நிறுவப்பட்டது. 1882 இல் ஆங்கிலேய-எகிப்திய போரைத் தொடர்ந்து ஆங்கிலேயர்கள் இங்கு ஒரு தளத்தை நிறுவினர்.
சுயஸ் கால்வாய் ஆணையத்தின் தலைமை அலுவலகம் திம்சா ஏரியின் கரையில் அமைந்துள்ளது. ஐக்கிய இராச்சியமும், பிரான்சும் கால்வாய்ப் பணிகளில் ஈடுபட்டபோது ஏராளமான கட்டிடங்கள் கட்டபட்டன. இந்த கட்டிடங்களில் பெரும்பாலானவை தற்போது கால்வாய் ஊழியர்கள் மற்றும் அதிகாரிகளால் பயன்படுத்தப்படுகின்றன.
முதலாம் உலகப் போரின்போது ஆங்கிலேயர்கள் அங்கு ஒரு விமானத் தளத்தைக் கொண்டிருந்தனர். மேலும், உரோமானி போர் இதன் அருகிலேயே நடந்தது. 1919 ஆம் ஆண்டில் சர் ராபர்ட் லோரிமர் என்பவரால் இசுமாயிலியா போர்க் கல்லறை வடிவமைக்கப்பட்டது.
1973 இல் இசுமாயிலியாப் போர் இந்த நகரில் நடந்தது.
கலையும் திருவிழாக்களும்
வலது|thumb| "கால்வாயின் பாதுகாவல்" என்று அழைக்கப்படும் கன்னி மேரி தேவாலயம், இசுமாயிலியாவில் உள்ள பிரெஞ்சு கட்டிடக்கலைக்கு பல எடுத்துக்காட்டுகளில் ஒன்றாகும் இந்நகரம் ஒவ்வொரு ஆண்டும் இரண்டு முக்கியமான விழாக்களை நடத்துகிறது. முதலாவது சூன் மாதம் நடைபெறும் ஆவணப்படங்கள் மற்றும் குறும்படங்களுக்கான சர்வதேச திரைப்பட விழா. சூன் 2014 இல் தொடர்ச்சியாக 17 வது திருவிழா ஏற்பாடு செய்யப்பட்டது. இரண்டாவது செப்டம்பர் மாதம் நடைபெறும் இசுமாயிலியா சர்வதேச நாட்டுப்புற கலை விழா. இந்த திருவிழாவில் உலகெங்கிலும் உள்ள நாட்டுப்புற குழுக்கள் நகரில் சந்திக்கின்றன. இங்கு அவர்கள் தங்கள் நாடுகளின் கலாச்சாரத்தை குறிக்கும் நாட்டுப்புற நடனங்களை செய்கிறார்கள்.
தொல்பொருள் அருங்காட்சியகம்
1932 ஆம் ஆண்டில் கட்டப்பட்ட இசுமாயிலியா அருங்காட்சியகம் ஒரு முக்கிய ஈர்ப்பாகும். பார்வையாளர்கள் பல்வேறு குறிப்பிடத்தக்க தொல்பொருள் கண்டுபிடிப்புகளை குறிப்பாக இசுமாயிலியா மாவட்டத்தின் தளங்களான தெல் எல்-மஸ்குதா, வடக்கு சினாய் மற்றும் மேல் எகிப்திலிருந்து காணலாம்.
சுற்றுலா
thumb| சூயஸ் கால்வாய்க்கு அருகிலுள்ள பெர்டினாண்ட் டி லெசெப்ஸின் வீடும் அலுவலகமும் சர்வதேச சுற்றுலாப் பயணிகளுக்கு நகரம் ஒரு முக்கிய சுற்றுலா தலமாக இல்லை. ஆனால் எகிப்திலிருந்து அதிக அளவில் சுற்றுலாப் பயணிகள் வருகிறார்கள். இந்த நகரம் கெய்ரோவிலிருந்து சுமார் தொண்ணூறு நிமிட பயணத்தில் அமைந்துள்ளாது. இங்கிருந்து தெற்கு சினாயில் உள்ள ஷர்ம் எல்- ஷேக்கிற்கு சுமார் நான்கு மணிநேர பயணத்தில் அடையலாம்.
தபாவில் உள்ள தபா பார்டர் கிராசிங் மற்றும் ரஃபாவில் ரஃபா பார்டர் கிராசிங் ஆகிய இரண்டிற்கும் ஓட்டுநர் ஏறக்குறைய நான்கு மணி நேர இயக்கிகள். ஆளுநரின் உள்ளூர் விளையாட்டுக் குழுவான இஸ்மெய்லி ஸ்போர்ட்ஸ் கிளப்பின் அசல் கிட் வண்ணத்திற்குப் பிறகு மஞ்சள் மற்றும் நீல நிறங்களில் வரையப்பட்ட நடைபாதைகளுக்கும் இந்த நகரம் பிரபலமானது.
காலநிலை
நகரம் கோப்பன்-கீகர் காலநிலை வகைப்பாடு காலநிலையை கொண்டுள்ளது. சூடான பாலைவனம் என வகைப்படுத்துகிறது. 14 சூன் 1944 இல் அதிகபட்ச வெப்பநிலை 47 ° C (117 ° F) ஆகவும், சனவரி மாதத்தில் வெப்பம் 0.2 ° C (32.4 ° F) ஆகவும் இருந்தது..
வெளி இணைப்புகள்
பகுப்பு:சுயஸ் கால்வாய் பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:எகிப்திய நகரங்கள்
அஜந்தா நடவடிக்கை
அஜந்தா நடவடிக்கை (Operation Ajanta ) என்பது தமிழ்நாட்டில், நக்சலைட்டுகளை ஒடுக்க   தமிழ்நாடு அரசின் காவல்துறை அதிகாரி வால்டர் தேவாரம் தலைமையில் காவல் படைகளால் மேற்கொண்ட சிறப்பு நடவடிக்கையாகும்.
பின்னணி
மேற்கு வங்கத்தில், நக்சல்பாரி கிராமத்தில் 1967இல் விவசாய எழுச்சி உண்டானது. அதைத் தொடர்ந்து நாட்டின் பல பகுதிகளில் நக்சலைட் இயக்கத்தில் இளைஞர்கள் இணைந்தனர். நக்சலைட் இயக்கத்தை ஆரம்பித்த சாரு மசூம்தார் தமிழகத்திற்கு வந்தபொழுது. அவரைப் பெண்ணாடம் அருகில் உள்ள முந்திரிக் காட்டுக்கு வரவழைத்து கு. கலியபெருமாள், தமிழரசன் போன்றவர்கள் இரகசியமாகக் கூட்டம் போட்டனர். இதனால் தமிழகத்தின் இயக்கத்தில் பல இளைஞர்கள் இணைந்தனர். குறிப்பாக வேலூர் மாவட்டம், தென்னாற்காடு மாவட்டம், தர்மபுரி மாவட்டங்களில் நக்சலைட் ஆதிக்கம் அதிகமாக இருந்தது. இந்த மாவட்டங்களில் கந்துவட்டிக் கொடுமையில் ஈடுபடுபவர்கள், மக்களைச் சுரண்டுபவர்கள் என கருதப்படுவர்களை நக்சலைட்டுகள் அழித்தொழிப்பு செய்து வந்தனர்.
அப்போது வேலூர் மாவட்டத்தில் செயல்பட்டுவந்த நக்சல் குழுவினர் மீது 1978இல், மத்தூரில் அப்பாசாமி ரெட்டியார் என்பவரை கொலை செய்தது, மடவாளம் இரட்டை கொலை வழக்கு, ஏலகிரிமலை ரெட்டியார் கொலை என, பல கொலை, கொள்ளை, கடத்தல் வழக்குகள் பதியப்பட்டன. இதனால் இதில் சம்பந்தப்பட்ட நக்சசலைட்டுகளை காவல்துறையினர் தேடிவந்தனர். வேலூர் மாவட்டம் திருப்பத்தூர் வட்ட காவல் ஆய்வாளர் பழனிச்சாமி தலைமையிலான காவலர்கள் 1980ஆம் ஆண்டு ஆகத்து 6ஆம் தேதி அதிகாலை ஏலகிரி மலை அடிவாரத்தில் பதுங்கி இருந்த நக்சலைட் சிவலிங்கம், பெருமாள், ராஜப்பா, செல்வம், சின்னதம்பி ஆகியோரை பிடித்தனர்.
திருப்பத்தூர் நகர காவல் நிலையத்தில் இவர்களிடம் முதல் கட்ட விசாரணை முடித்துவிட்டு அனைவரையும் வேறு ஒரு தனி இடத்துக்கு காரில் அழைத்துச் சென்றபோது, வக்கணம்பட்டி என்ற இடத்தின் அருகே சென்றபோது மறைத்து வைத்திருந்த வெடிகுண்டை நக்சலைட்டுகள் வெடிக்கச் செய்தனர் என்று கூறப்படுகிறது. இதில் ஆய்வாளர் பழனிச்சாமி, தலைமைக் காவலர் ஏசுதாஸ், முருகேசன், நக்சலைட்டுகள் பெருமாள், ராஜப்பா, செல்வம் ஆகியோர் உயிரிழந்தனர். படுகாயங்களுடன் நக்சலைட் சின்னதம்பி மீட்கப்பட்டார்.
நடவடிக்கைகள்
வேலூர் மாவட்டம், காட்பாடியில் நடந்த ஆய்வாளர் பழனிச்சாமியின் இறுதி ஊர்வலத்தில் அப்போதைய முதல்வர் எம். ஜி. ஆர் கலந்துகொண்டார். தமிழ்நாட்டில் நக்சலைட்டுகளை ஒழிக்க பழனிச்சாமியின் மகள் அஜந்தா பெயரில் ‘ஆபரேஷன் அஜந்தா’ தொடங்க உத்தரவிட்டார். நக்சல் இயக்கத்தினரைப் பிடிக்க நான்கு பிரிவுகள் கொண்ட ஒரு சிறப்பு காவல் படையை அமைக்கப்பட்டது. இந்த நடவடிக்கை அப்போது டிஐஜியாக இருந்த வால்டர் தேவாரம் தலைமையில் நடைபெற்றது. களத்தில் இருந்த காவல் படையினருக்கு உளவுத்துறை தகவல்களை டிஐஜி மோகன்தாஸ், எஸ்.பி. அலெக்சாண்டர் போன்றோர் அளித்தனர். நடவடிக்கைத் துவக்கப்பட்ட ஓராண்டில் 19 நக்சலைட்கள் கொல்லப்பட்டனர். கடைசியாக 1981இல் மூன்று நக்சலைட்கள் கொல்லப்பட்டனர். இவ்வாறு கொல்லப்பட்டவர்களில் பலர் நிராயுதபாணிகள் என்றும், பலர் கொல்லப்பட்டு கணக்கில் கொண்டுவரப்படாமல் காணாமல் போனவர்களாக ஆக்கப்பட்டனர் என்றக் குற்றச்சாட்டு நிலவுகிறது.
நினைவுச் சின்னம்
அஜந்தா நடவடிக்கையில் கொல்லபட்ட பாலன், அப்பு ஆகியோருக்கு தருமபுரி மாவட்டம் நாயக்கன் கொட்டாயில் நினைவுச் சின்னம் மற்றும் சிலைகள் அமைக்கப்பட்டுள்ளன.
மேற்கோள்கள்
* பகுப்பு:தமிழ்நாட்டு வரலாறு (1947- தற்போதுவரை) பகுப்பு:தருமபுரி மாவட்டம் பகுப்பு:வேலூர் மாவட்டம் பகுப்பு:நக்சலைட்டுகள்
முள்கம்பி
முள்கம்பி (barbed wire) என்பது ஒரு வகை எஃகு கம்பியாகும். இதனை பார்பு கம்பி (Barb wire), பாபு கம்பி ( Bab wire), அமெரிக்காவின் தென் பகுதியில் இதனை பாபெட் கம்பி (Babbed wire) என்றும் அழைத்தனர். இதில் கூர்மையான முனைகளையுடைய சிறு கம்பித்துண்டுகள் சீரான இடைவெளியில் பொருத்தப்பட்டிருக்கும். இக்கம்பி மலிவான வேலி அமைப்பதற்கும் சுவர்களின் மீது கூடுதல் பாதுகாப்பு கொடுப்பதற்கும் பயன்படுகிறது. போர்க்காலங்களில் தடைகள் ஏற்படுத்துவதற்கும் பயன்படுத்தப் படுகிறது. இவற்றை முள்கம்பி, தூண்கள், பிணிக்கை போன்ற பிணைக்கும் கருவிகளுடன் சுலபமாகப் பொருத்திவிடலாம். முதன் முதலாக கால்நடைகளைப் பட்டியில் அடைக்க இது பயன் படுத்தப்பட்டது அமெரிக்காவில் முதன் முதலாக 1867 ஆம் ஆண்டு இதற்கு காப்புரிமை பெற்றவர் ஒகையோ மாநிலத்தைச் சேர்ந்த லுசின் பி சுமித்து (Lucien B. Smith)ஆகும் 1874 ஆம் ஆண்டு இன்றைய நடைமுறையில் உள்ள முள்கம்பிக்கு இல்லிநாசு மாநிலத்தைச் சேர்ந்த ஜோசப் எப் கிளிட்டன் ((Joseph F Glidden)) என்பவர் காப்புரிமை பெற்றுள்ளார்.
வரலாறு
ரிச்சர்டு நீயூட்டன் என்னும் ஆங்கிலேயர் 1845 ஆம் ஆண்டு அர்ஜன்டைன் பாமபாசு என்னும் இடத்திற்கு முதலில் முள்கம்பியை கொண்டு வந்தார்.
பிரான்சு நாட்டில் சரித்திரத்தில் ஒரே சமயத்தில் பல இடங்களில் பலரால் இதுபோன்ற முள்கம்பி உருவாக்கப்பட்டதாகத் தகவல்கள் உள்ளன. லியோன்சு யூஜின் கிராசின்-பால்டன்சு (Leonce Eugene Grassin-Baldans) என்னும் பிரஞ்சுக்காரர் 1860 ஆம் ஆண்டு, முதலில் உலோகத் தகட்டை புரிகோள் போன்று முறுக்கி முயற்சி செய்துள்ளார். லூயி ஜானின் (Louis Jannin) என்னும் மற்றொரு பிரஞ்சுக்காரர் 1865 ஆம் ஆண்டு முள்கம்பியை உருவாக்குவதில் முயற்சி செய்துள்ளார். 1867-ல் பல அமெரிக்கர்கள் முள்கம்பியை உருவாக்க முயன்றுள்ளனர். இது போன்று பல முயற்சிகளுக்கு முற்றுப்புள்ளி வைப்பது போன்று ஜோசப் கிளிடன் (Joseph Glidden) (1813-1906) மலிவாக அதிகமான அளவில் முள்கம்பியை உற்பத்தி செய்யும் இயந்திரத்தைக் கண்டுபிடித்து அதற்குக் காப்புரிமையும் 1874 ஆம் ஆண்டு பெற்றார். இதனைத் தொடர்ந்து இதன் உற்பத்தி காட்டுத் தீ போல் பரவியது. முள்கம்பியைக் கண்டுபிடித்த முக்கியமான நால்வர் ஜோசப் கிளிடன், ஜேக்கப் கைசு (Jacob Haish ),சார்லசு பிரான்சிசு வாச்பர்ன், (Charles Francis Washburn  ) மற்றும் ஐசாக் எல்வுட் ( Isac L Elwood ) ஆகும் அமெரிக்கவில் 1862 ஆம் ஆண்டு இயற்றப்பட்ட கோம்செட் (Homestead) என்னும் சட்டப்படி 13 மாநிலங்களைத் தவிர்த்து வேறு இடங்களில் எந்த ஒரு அமெரிக்கரும் 160 ஏக்கர் நிலத்திற்கு சொந்தம் கொண்டாட முடியும் என்று அறிவிக்கப்பட்டது. ஆதலால் விலை மலிவான முள்கம்பி நிலத்திற்கு வேலி அமைப்பதற்கு மிகவும் ஏதுவாக இருந்ததால் இதற்கு பெரிய வரவேற்புக் கிடைத்தது.
தாக்கம்
உலகம் முழுவதும் முள்கம்பி மக்களின் வாழ்க்கையில் தாக்கத்தை ஏற்படுத்தியது. நிலங்களுக்கு வேலி அமைப்பதன் மூலம் புதிய குடியிருப்புக்களை ஏற்படுத்துவதற்கும், ஆடு மாடுகளை அடைத்து வைப்பதற்கும் அமெரிக்கவில் முள்கம்பி பெரிய அளவில் பயன்படுத்தப்பட்டு வந்தது. உலகில் பல இடங்களில் நடந்த போர்களிலும் முள்கம்பி பயன்படுத்தப்பட்டது. குறிப்பாக பூவர் போரிலும், முதலாம் உலகப் போரிலும் பரவலாக பயன்படுத்தப்பட்டது. சண்டை சச்சரவிற்கும் அடக்கு முறைக்கும் முள்கம்பி அடையாளமாகக் காணப்படுகிறது..
வெளி இணைப்புகள்
பகுப்பு:அமெரிக்கக் கண்டுபிடிப்புகள் பகுப்பு:மதில்களும் வேலிகளும்
ஜூலி 2
ஜுலி 2 (Julie 2) என்பது ஒரு இந்தி திரில்லர் திரைப்படமாகும். இதை எழுதி, இயக்கி, இணைந்து தயாரித்தவர் தீபக் சிவதாசனி ஆவார். இப்படத்தின் தயாரிப்பாளர் விஜய் நாயர். இப்படத்தில் முதன்மைப் பாத்திரத்தில் ராய் லட்சுமி நடித்து இந்தி படவுலகில் அறிமுகமாகியுள்ளார். இது சிவதாசனின் முந்தைய படமான ஜூலி (2004) படத்தின் தொடர்ச்சியாகும்.
இப்படத்திற்கு விஜய் ஷா பின்னணி இசையை வழங்கியுள்ளார். படத்தின் ஒளிப்பதிவை சமீர் ரெட்டி கையாண்டு இருக்கிறார். படத்தின் முதன்மைப் படப்பிடிப்பு 2015 ஆண்டு துவங்கியது. படமானது மும்பை, ஐதராபாத்து, துபாய். ஆகிய இடங்களில் படமாக்கப்பட்டது. இப்படத்தின் சுவரோட்டியானது 2016 பெப்ரவரி 14 காதலர் தினத்தன்று வெளியிடப்பட்டது.
படமானது 2017 நவம்பர் 24 அன்று வெளியிடப்பட்டது.
கதை
பெண் உச்சநட்சத்திரமாக இருக்கும் ஜூலி, தன்னுடைய பிறந்த நாளைக் கொண்டாடும் சமயம். நண்பர்கள் மத்தியில், தனது வாழ்க்கை ரகசியங்கள் பலவற்றைப் பகிரங்கமாகச் சொல்ல அது ஊடகங்களில் பரபரப்பான செய்தியாக மாறுகிறது. இதற்கு அடுத்த நாள் தன் பெண் மேலாளருடன் ஒரு நகைக் கடைக்குச் செல்கிறார் ஜூலி. அங்கே வரும் சில முகமூடி மனிதர்கள், நகைகளைக் கொள்ளையடித்துவிட்டு பொதுமக்கள்மீது துப்பாக்கிச் சூடு நடத்தி அப்படியே ஜூலியையும் சுட்டுவிட்டுச் செல்கின்றனர். துப்பாக்கி குண்டு காயத்தால் ஜுலி கோமா நிலையில் மருத்தவமனையில் இருக்கிறார்.
இந்த வழக்கை விசாரிக்க காவல் துறையால் நியமிக்கப்படும் ஸ்ரீவத்சவா இதில் தொடர்புடைய நான்கு  திருடர்களைப் பிடித்து விசாரிக்கிறார். அவர்களிடம் நடத்திய விசாரணையில் அவர்களின் முதன்மை நோக்கம் ஜுலியைக் கொல்வதே என்றும், ஆனால் அதை மறைக்க கொள்ளையடிக்க வந்ததுபோல் வந்ததாக தெரிகிறது. இதன்பிறகு ஜூலியின் பெண் உதவியாளராக இருந்த ரத்தியிடம் ஜூலி பற்றி விசாரிக்கிறார். ரத்தி ஜுலியின் கடந்த கால வாழ்வைத் தெரிவிக்கிறார். ஜூலி தான் ஒரு சினிமா நடிகையாக வேண்டும் என்கிற ஆசையுடன் வாய்ப்புத் தேடி அலைகிறார். இச்சூழலில் ஜூலியின் வளர்ப்புத் தந்தையால் திரைத் துறையில் இருக்கும் ஒரு நபருடன் இணக்கமாக இருக்கம்படி ஜூலி வற்புறுத்தப்படுகிறார். இதை ஏற்க மறுத்த ஜுலி வீட்டைவிட்டு வெளியேற்றப்பட்டு, தனது குடும்பத் தோழியான ரத்தியிடம் வந்து சேர்கிறார்.
ரத்தியின் உதவியால் ஒரு படத்தில் நடிக்க ஜூலிக்கு வாய்ப்பு கிடைக்கிறது. அந்தப் படத்திற்கு நிதி உதவி செய்திருக்கும் நபரின் பார்வை ஜூலிமீது விழுந்து தன் ஆசையைத் தீர்த்துக்கொள்ள அழைக்கிறார். இதனால் படத்தின் இயக்குநருக்கும் நிதியாளருக்கும் ஏற்படும் சண்டையில் படம் எடுப்பது கைவிடப்படுகிறது. இதனால் மன மாற்றத்துக்கு உள்ளாகும் ஜுலி வேறு வழியின்றி ஒரு தயாரிப்பாளரைத் தேடிச் சென்று வாய்ப்புக்காக அவருடன் உறவு கொள்கிறார், அபபொழுது அந்த தயாரிப்பாளர் ஜூலியை தனது மேலாடையை அவிழ்து மார்பகத்தை காண்பிக்குமாரு கூறுகிறார், அதற்கு ஜூலியும் சிரித்துக்கொண்டே மேலாடையை அவிழ்து மார்பகத்தை காண்பிக்கிறார். இதையடுத்து ஜூலிக்கு கிடைத்த பட வாய்ப்புகளால் அவர் பிரபலமாகிறார்.
பின்னர் பெரிய நட்சத்திரமான ரவிக்குமாருடன் நடிக்க ஒப்பந்தமாகும் ஜூலி ரவிக்குமாரைக் காதலிக்கிறார். ஆனால் ரவியோ தன் ஆசைகளைத் தீர்த்துக்கொண்டு விலகி விட ஜூலியின் முதல் காதல் தோல்வியில் முடிகிறது. ஜூலிக்கு ஒரு துடுப்பாட்ட வீரருடன் மீண்டும் ஒரு காதல் பிறக்கிறது. இந்தக் காதலும் வழக்கம்போல தோல்வியில் முடிவடைகிறது. இந்த நேரத்தில் இராசத்தானின் அரசகுடும்பத்தைச் சேர்ந்த சிவகாமியின் வாழ்க்கைக் கதையில் நடிக்க ஜூலிக்கு வாய்ப்பு கிடைத்து, அவர் அதில் நடித்து வந்த நிலையில் இந்த துப்பாக்கிச் சூடு நடந்தது. ஜூலியை திட்டம் போட்டு கொல்ல முயன்றது யார், ஜூலி உயிர் பிழைத்தாரா, என்பதே படத்தின் மீதிக்கதை.
தயாரிப்பு
2015 சூலையில், ராய் லட்சுமி ஜூலி (2004) தொடர் படத்தில் நடிக்க தீபக் சிவாதாசானியிடன் கையெழுத்திட்டார். இது இவரது 50வது படம், மற்றும் முதல் இந்தி திரைப்படமாகும்.
படத்தின் முதல் சுவரொட்டி 2016 பெப்ரவரி 14 அன்று வெளியிடப்பட்டது. 2016 அக்டோபர் இடையில் ஒரு செவ்வியில் ராய் லட்சுமி கூறுகையில், இந்தப்படம் இந்தி, தெலுங்கு, தமிழ் ஆகிய மொழிகளில் வெளியாவதாக கூறினார்.
மேற்கோள்கள்
பகுப்பு:2017 திரைப்படங்கள் பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:2017 இந்தித் திரைப்படங்கள்
ந,ந,ஈ,தி சின்னங்கள்
நம்பி நங்கை ஈரர் திருநர் சமூக மக்கள், வரலாற்றில் தங்களது சுய அடையாளத்தினை வெளிப்படுத்தும் விதமாக ஒற்றுமை, பெருமை, ஏற்றுக்கொண்ட மதிப்பீடுகள் மற்றும் ஒருவருக்குவரிடம் உள்ள பற்றுறுதியினை விழிப்படுத்தும் விதமாக சில சின்னங்களை ஏற்றுக் கொண்டனர். இந்த சின்னங்கள், ந,ந,ஈ,தி சின்னங்கள் (LGBT symbols) என்று அழைக்கப்படுகின்றன. தமது சமூகங்களுக்கு இடையேயும் பொது கலாச்சாரத்திடமும் எண்ணங்கள், கருத்துக்கள், அடையாளங்கள் ஆகியவற்றை தொடற்புறுத்த இச்சின்னங்கள் உதவுகின்றன. சர்வதேச அளவில் மிகவும் அங்கீகரிக்கப்பட்ட இரண்டு சின்னங்கள் இளஞ்சிவப்பு முக்கோணம் மற்றும் வானவில் கொடி ஆகும்.
வானவில்
கில்பர்ட் பேக்கர் என்பவர் 1978 சான் பிரான்சிஸ்கோ உகவர் விடுதலை தின கொண்டாட்டத்திற்காக வானவில் பெருமிதக் கொடியை வடிவமைத்தார். அவர் கொடியை இளஞ்சிவப்பு முக்கோணத்தின் அடையாளத்திற்கு மாற்றாகவும் "நம்பிக்கையின் சின்னம்" மற்றும் விடுதலையினைக் குறிக்கும் வகையில் வடிவமைத்தார். கொடி உண்மையான வானவில்லை சித்தரிக்கவில்லை. மாறாக, வானவில்லின் நிறங்கள் கிடைமட்ட கோடுகளாகக் காட்டப்படும், மேலே சிவப்பு மற்றும் கீழே ஊதா நிறங்களும் இருக்கும் வகையில் அமைக்கப்பட்டிருக்கும். இது உலகெங்கிலும் உள்ள ஓரின சேர்க்கையாளர்கள் மற்றும் அகனள் ஆகியோரின் பன்முகத்தன்மையைக் குறிக்கிறது.
காதல் உணராத் தன்மை
காதல் உணராத் தன்மை பெருமிதக் கொடி ஐந்து கிடைமட்ட கோடுகளைக் கொண்டுள்ளது, அவை மேலிருந்து கீழாக: பச்சை, வெளிர் பச்சை, வெள்ளை, சாம்பல் மற்றும் கருப்பு நிறங்களைக் கொண்டுள்ளது. இவைகள் முறையே, காதல் உணராத் தன்மை, காதல் உணரா நிறமாலை, அழகியல் ஈர்ப்பு, சாம்பல்-காதல் உணராத் தன்மை மற்றும் பகுதி காதல் உணராத் தன்மை மற்றும் பாலியல் நிறமாலை ஆகியவற்றைக் குறிக்கின்றன.
பாலீர்ப்பின்மை
பாலீர்ப்பின்மை பெருமிதக் கொடி மேலிருந்து கீழாக, நான்கு கிடைமட்ட கோடுகளைக் கொண்டுள்ளது. அவற்றின் நிறங்கள் முறையே கருப்பு, சாம்பல், வெள்ளை மற்றும் ஊதா ஆகியனவாகும். கருப்பு பட்டை பாலீர்ப்பின்மையினை பிரதிபலிக்கிறது; சாம்பல்-பட்டை பாலீர்ப்பிலாதவர்கள் மற்றும் பகுதி பாலீர்ப்பில்லாதவர்களைக் குறிக்கிறது; வெள்ளை கோடு கூட்டாளிகளைக் குறிக்கிறது; மற்றும் ஊதா பட்டை சமூகத்தை குறிக்கிறது.
இருபாலீர்ப்பு
இந்தச் சின்னம் டிசம்பர் 5, 1998 இல் அறிமுகப்படுத்தப்பட்டது, ந,ந,ஈ,தி சமூகம் மற்றும் ஒட்டுமொத்த சமுதாயத்தில் இருபாலினரின் பிரதிபலிப்பு மற்றும் பார்வை ஆகியனவற்றை  அதிகரிக்க மைக்கேல் பேஜால் இருபாலீர்ப்பு பெருமிதக் கொடி வடிவமைக்கப்பட்டது. பேன்டோன் மேட்சிங் சிஸ்டம் (பிஎம்எஸ்) என்பதன் கலவையினை இந்த சின்னங்களுக்காககத் தேர்வு செய்தனர். இளஞ்சிவப்பு, ஊதா மற்றும் ராயல் (நீலம்) ஆகியவற்றின் கலவையை இந்தச் சின்னத்திற்குத் தேர்வு செய்தனர். செவ்வகக் கொடி மேலே ஒரு பரந்த இளஞ்சிவப்பு கோடும், கீழே நீல நிறத்தில் ஒரு அகலமான பட்டை மற்றும் மையத்தில் ஒரு குறுகிய ஊதா நிற பட்டை ஆகியவற்றை இந்த சின்னம் கொண்டுள்ளது.
ஊடு பாலினர்
பிறப்பின் போது ஆண் அல்லது பெண்ணின் அனைத்து உயிரியல் பண்புகளையும் வெளிப்படுத்தாத அல்லது குணாதிசயங்களின் கலவையை வெளிப்படுத்தாதவர்கள் ஊடுபாலின மக்களாக அறியப்படுகின்றனர் மக்கள்தொகையில் 0.05% முதல் 1.7% வரை ஊடுபாலின பண்புகள் இருப்பதாக மதிப்பிடப்பட்டுள்ளது. ஊடுபாலின மக்கள் உரிமைகளுக்காக மோர்கன் கார்பெண்டர் என்பவர் ஜூலை 2013 ஆம் ஆண்டில் இந்தக் கொடியினை உருவாக்கினார்.
அகனள்
அகனள் பெருமிதக் கொடிக்கு ஒற்றை கொடி வடிவமைப்பு பரவலாக ஏற்றுக்கொள்ளப்படவில்லை. இருப்பினும், பரவலாகப் பயன்படுத்தப்படும் பல கொடிகள் உள்ளன.
பண்புசார் ஈர்ப்பாளர்
பண்புசார் ஈர்ப்பாளர்களுக்கான கோடி 2010ம் ஆண்டு அறிமுகப்படுத்தப்பட்டது. இளஞ்சிவப்பு, மஞ்சள், நீலம் ஆகிய நிறங்களில் மூன்று கிடைமட்ட பட்டைகள் இக்கொடியில் அமைத்துள்ளது. இளஞ்சிவப்பு நிறம் பெண்களால் ஈர்க்கப்படுவதைக் குறிக்கிறது. நீல நிறம் ஆண்களால் ஈர்க்கப்படுவதைக் குறிக்கிறது. மஞ்சள் நிறம் மற்ற அனைவராலும் ஈர்க்கப்படுவதைக் குறிக்கிறது.
முக்கோணங்கள்
ந.ந.ஈ.தி சின்னங்களுள் இளஞ்சிவப்பு முக்கோணம் பழமையான ஒன்றாகும். இளஞ்சிவப்பு நிறத்தில் முக்கோணத்தின் ஒரு முனை கீழ்நோக்குமாறு இச்சின்னம் அமைந்துள்ளது. நாஜி வதைமுகாம்களில் தற்பால்சேர்க்கை ஆண்களைக் குறிக்க இச்சின்னம் பயன்பட்டது. வதை முகாம்களில் இருந்த பெரும்பாலான உகவர்கள் பெரும் இன அழிப்பில் இறந்து விட்டனர். பின்னர் உகவர் சமூகத்தால் தங்களைக் குறிக்க இச்சின்னம் பயன்படுத்தப்படுகிறது.
நாஜி கையெடுகளின்படி பெண்களின் தற்பால்சேர்க்கை குற்றமாகக் கருதப்படாவிடினும், பெண்கள் செய்ய வேண்டிய பணிகளாக நாஜியினர் கருதியவற்றை செய்யாத பெண்களைக் குறிப்பிட வதைமுகாம்களில் கருப்பு முக்கோணத்தைப் பயன்படுத்தினர். பின்னர் அகனள் சமூகத்தால் இச்சின்னம் தங்களைக் குறிக்க ஏற்றுக்கொள்ளப்பட்டது.
பாலினக் குறியீடுகள்
ஆண்களுக்கான குறியீடையும் (♂️) பெண்களுக்கான குறியீடையும் (♀️) இணைத்த குறியீடு (⚧) திருநர்களுக்கானதாக அறியப்படுகிறது.
ஏஸ் சீட்டு
பாலீர்ப்பு இல்லாதவர்களுக்கான ஆங்கிலச் சொல்லான Asexual என்பதைப் போல் ஒலிப்பதால், ஏஸ் சீட்டு சிலசமயங்களில் பாலீர்ப்பற்றவர்களைக் குறிக்கப் பயன்படுகிறது.
லாம்டா
கிரேக்க எழுத்தான லாம்டா உகவர் அகனள் உரிமைகளைக் குறிக்கப் பயன்படுகிறது. இச்சின்னத்தின் குறியீட்டுத் தன்மை இயற்பியலிலும் வேதியலிலும் லாம்டா ஆற்றலின் முழுமையான பரிமாற்றத்தைக் குறிக்கப் பயன்படுவதில் இருந்து வந்தது.
டில்யா மலை
thumb|ஒரு பெண்ணைப் புதைத்த ஆறாம் கல்லறையில் கிடைத்த ஒரு  கிரீடம் thumb|[[டயோனிசசுவை சித்தரித்துள்ள ஒரு தங்கக் கச்சு (அல்லது ஈரானிய பெண் தெய்வமான நானா / நானியாவை சித்தரிப்பது). இது நான்காம் கல்லறையில் கிடைத்தது.]]
டில்யா மலை (Tillya tepe, Tillia tepe or Tillā tapa  (பொருள் "தங்க மலை") என்பது வட ஆப்கானித்தானின்,  ஜோவ்ஸ்ஜான் மாகாணத்தின் தலைநகரான செபேர்கனுக்கு அருகில் உள்ள ஒரு  தொல்லியல் தளம் ஆகும். ஆப்கானித்தான் மீது சோவியத் படையெடுப்புக்கு ஒராண்டுக்கு முன்பாக, 1978இல் சோவியத் அரசு ஆப்கனிய அரசின் குழுக்களுடன் இணைந்து கிரேக்க உருசியரான விக்டர் சரியானிடி தலைமையில் மேற்கொண்ட தொல்லியல் ஆய்வில் இவை கண்டறியப்பட்டன.  இந்த சேகரிப்பானது பெரும்பாலும் பாக்திரியா தங்கம் என அழைக்கப்படுகிறது.
காலம்
இடது|thumb|335x335px|டில்யா மலை கல்லறைகளில் புதைக்கப்பட்ட இரு மனிதர்களின் மாதிரிகள், அதனுடன் அவர்களின் அணிகலன்கள்: ஆண் (r. நான்காம் கல்லறை) மற்றும் பெண் (l. இரண்டாம் கல்லறை).
இங்கு கண்டறியப்பட்ட பல நாணயங்கள் முதலாம் நூற்றாண்டுக்கு முற்பட்டவையாக உள்ளன. அதற்கு பிற்காலத்தியவை எதுவும் இல்லை என்பதால், இந்தக் கல்லறையின் காலம் கி.பி. முதல் நூற்றாண்டு என்று கருதப்படுகிறது. இந்தக் கல்லறைகளில் புதைக்கப்பட்டுள்ள உடல்களானது அப்போது இந்தப் பகுதியை ஆண்ட சிதியப் பழங்குடியினர் அல்லது பார்த்தியப் பழங்குடியினராக இருக்கலாம் என்று சிலர் கருத்து தெரிவித்தார்கள். சீனப் பழங்குடியினரான யுவஸி வம்சத்தினரது ராஜ்ஜியமாக பாக்திரியா அப்போது இருந்திருக்கலாம். அந்த ராஜ குடும்பத்தினரது உடல்கள் இங்கே புதைக்கப்பட்டிருக்கலாம் என்றும் சிலர் சொன்னார்கள். ஆனால் எதுவும் உறுதி செய்யப்படவில்லை.
thumb|175x175px|பழங்கால [[பாக்திரியா|பாக்திரியாவின் மேற்குப் பகுதியில் அமைந்துள்ள டில்யா மலை.]]
மூன்றாம் கல்லறையில் இருந்த பெண்ணின் ஒரு கையில் ஒரு வெள்ளி நாணயம் இருந்தது. இந்த நாணயமானது பார்த்தியா அரசரான இரண்டாம் மித்ரிதாதிஸ் கால நாணயமாகும். இவரது ஆட்சிக்காலம் கி.மு. 123–88 ஆகும்.
ஆறாம் கல்லறையில் புதைக்கப்பட்ட பெண்ணின் இடது கையில் ஒரு தங்க நாணயம் இருந்தது. இந்த நாணயமானது கி.மு. 95-90 இல் ஆண்ட பார்த்தியா அரசரான முதலாம் கோட்டாரஸ் காலத்து நாணயமாகும்.
மூன்றாம் கல்லறையில் ஒரு தங்க நாணயம் கண்டறியப்பட்டது. இது ரோமானிய பேரரசர் திபெரியஸின் மார்பளவு உருவம் பொறிக்கப்பட்ட நாணயமாகும்.
thumb|காபுல் அருங்காட்சியகத்தில் உள்ள டில்யா மலை பௌத்த நாணயம். இதில் [[தர்மசக்கரம்|தர்மசக்கரத்தை சுற்றியபடி உள்ள தலையில் தொப்பியணிந்த நிர்வாண தெய்வம்.]]
நான்காம் கல்லறையில் (ஆண் போர்வீரன் கல்லறை) இந்தியாவில் இருந்து வந்த ஒரு பௌத்த தங்க நாணயமானது கிடைத்துள்ளது. நாணயத்தின் ஒரு பக்கத்தில் ஒரு சிங்கம் மற்றும் நந்திபாதம் ஆகிய உருவங்கள் உள்ளன. மேலும் இதில் கரோஷ்டி எழுத்தில்  "Sih[o] vigatabhay[o]" ("பயம் விலகிய சிங்கம்") என்ற வாசகம் இருந்தது. இதன் மறு புறத்தில் தலையில் தொப்பியணிந்த கிட்டத்தட்ட நிர்வாண நிலையில் ஒரு தெய்வமானது ( எர்மெசு/ மெர்குரி) தர்மசக்கரத்தை சுற்றியபடி உள்ளது. மேலும் கரோஷ்டி எழுத்தில் "தர்மசக்ரவர்த்தா" ( தர்மசக்கரத்தை சுழற்றியவர்) என்று உள்ளது. இது புத்தரின் முற்பிறப்பு கதையில் சம்பந்தப்பட்ட உருவமாக இருக்கலாம் என கருதப்படுகிறது.
தொட்ட மாலூர்
தொட்ட மாலூர் (Mallur, Karnataka) என்பது இந்திய மாநிலமான, கர்நாடகத்தின், ராமநகரம் மாவட்டம், சென்னபட்டணம் வட்டத்தில் உள்ள ஒரு சிற்றூர் ஆகும். இந்த ஊரானது கண்வ ஆற்றின் கரையில் அமைந்துள்ளது. மேலும் இந்த ஊரானது 12 ஆம் நூற்றாண்டில் சோழப் பேரசு காலத்தில் கட்டப்பட்ட அப்ராமேயமய சுவாமி கோயில், அரவிந்தவள்ளி மற்றும் அம்பேகல்லு நவநீத கிருஷ்ணன் கோயில் போன்ற கோயில்களுக்கு புகழ்பெற்றது. இந்த ஊரானது பெங்களூர் மைசூர் மாநில நெடுஞ்சாலையில் பெங்களூரில் இருந்து தோராயமாக 60 கி.மீ தொலைவிலும் மைசூரில் இருந்து 80 கிலோமீட்டர் தொலைவிலும் அமைந்துள்ளது. இது சென்னபட்டணத்தில் இருந்து 3 கீ. மீ. தொலைவில் உள்ளது.
டில்யா மலை
கலாச்சாரத் தாக்கங்கள்
இடது|thumb|310x310px|Hellenistic tritons with dolphins (Tomb I.).
தொட்ட மாலூர்
அம்பேகலு நவநீத கிருஷ்ணரின் சிலை (கையில் வெண்ணெயுடன் தவழும் கிருஷ்ணர்), வடிவில் உள்ள ஒரே கிருஷ்ணர் உள்ள கோயில் இது என்று நம்பப்படுகிறது. த்வைத வேதாந்தத்தின் முக்கிய துறவியான வியாசராஜா (வியாசதீர்த்தர்) என்பவரால் இந்த சிலை நிறுவப்பட்டது எனப்படுகிறது. புகழ்பெற்ற கிருதி (இசையமைப்பு அல்லது பாடல்) "ஜகதோதரனா அடிசிடலே யசோதே" இந்த சிலையின் அழகைப் போற்றும் வகையில் கர்நாடக இசையின் மிக முக்கிய இசையமைப்பாளரான புரந்தரதாசரால் இயற்றப்பட்டது.
டில்யா மலை
கலாச்சாரத் தாக்கங்கள்
அங்கு இருப்பதாக கருதப்பட்ட ஏழு கல்லறைகளில் ஆறு கல்லறைகள் தோண்டப்பட்டன. அதில் ஒன்றில் ஆண் எலும்புக்கூடும், மற்ற ஐந்திலும் பெண் எலும்புக்கூடுகளும் கிடைத்தன. அந்த ஆண் எலும்புக்கூடானது அரசருக்குரியது, மற்ற ஐவரும் அவரது மனைவிகளாக இருக்கக்கூடும். ஏனெனில் அரசர், அரசிகளையே இவ்வளவு தங்கத்துடன் புதைக்கும் வழக்கம் அப்போது இருந்தது. இறந்தபின் வேறு உலகத்துக்கு அவர்கள் செல்வார்கள். அப்போது இந்தச் செல்வங்கள் அவர்களுக்கு உதவும் என்ற நம்பிக்கையுடன் புதைத்தார்கள்.
இதில் தங்க வளையல்கள், காதணிகள், அட்டிகைகள், காப்புகள், மோதிரங்கள் போன்ற விதவிதமான நகைகள், இரண்டு தங்கக் கிரீடங்கள், தங்கச் சிலைகள், ஆயுதங்கள், நாணயங்கள், தங்கம் – வெள்ளி – யானைத் தந்தத்தால் செய்யப்பட்ட கலைப்பொருட்கள் என சுமார் 22,000 பொருள்கள் அந்தக் கல்லறைகளில் இருந்து சேகரிக்கப்பட்டன. இதில் கிடைத்த நகைகள் நுணுக்கமான வேலைப்பாடுகளுடனும், அதில் மதிப்புமிக்க கற்கள் பதிக்கப்பட்டும் உருவாக்கப்பட்டிருந்தன. சிதியர்களே இப்படிப்பட்ட வேலைப்பாடுகள் கொண்ட நகைகளைச் செய்வதில் வல்லவர்கள் என்பது ஆய்வாளர்களது கருத்து.
தொட்ட மாலூர்
போக்குவரத்து: பேருந்து மற்றும் தொடருந்து மூலம் சென்னபட்டணத்தை அடையலாம். சென்னப்பட்டணத்தில் இருந்து உள்ளூர் தானிகள் மற்றும் தனியார் வாகனங்கள் தொட்டமாலூருக்கு பயணிகளை ஏற்றிச் செல்கின்றன.
டில்யா மலை
இழப்பும் மறு கண்டுபிடிப்பும்
thumb|புதையலில் கிடைத்த ஒரு செம்மறி ஆட்டுக்கிடா உருவம். thumb|180x180px|பண்டைய காலத்தின் மிகப்பெரிய தங்க நாணயமான கிரேக்க பாட்ரிக் மன்னர் யுகிரைடிடிகளின் தங்க நாணயம்.
குன்றி
குன்றுமணி அல்லது குன்றிச் செடி (Jequirity) என்பது, ஆப்ரஸ் பிரிக்கட்டோரியஸ் (Abrus precatorius) என்னும் அறிவியற் பெயர் கொண்ட ஒரு கொடித் தாவரம் ஆகும். கடுமையான சிவப்பு நிறத்தில் கருமை நிறத்தில் ஒரு மறுவைக் கொண்ட கொண்ட இதன் விதை பொதுவாகக் குண்டுமணி என அறியப்படுகிறது. இச் சொல் குன்றிமணி என்பதன் திரிபு ஆகும். இதன் வேறு பெயர்கள்: குன்றி, குண்டு மணி, மனோசீலை, குன்று மணி, குன்றி வித்து. சிலர் நண்டின் கண்களுக்கு இதனை ஒப்பிடுவர். கவர்ச்சியான இந்த விதை மிகவும் நச்சுத்தன்மை வாய்ந்தது. எனினும் இதன் தோல் மிகவும் கடினமாக இருப்பதால், இதை முழுதாக விழுங்கினால் எவ்வித பாதிப்பும் ஏற்படுவதில்லை.ஆனால் இவ் விதையை எரிப்பதனால் (நேரடியாகவே அல்லது வேறு ஏதேனும் பொருட்களுடன் ) ஏற்படும் புகைகை சுவாசிப்பதனால் நரம்பியல் சம்பந்தப்பட்ட சில நோய்களுக்கு காரணமாக உள்ளது.
சில பகுதிகளில் இம் மணிகளை அணிவகைகள் செய்வதற்குப் பயன்படுத்துகின்றனர். இந்தியா, இலங்கை போன்ற நாடுகளில் மரபு வழி நகைத்தொழில் செய்வோர் தங்கத்தின் நிறையை அளவிடுவதற்குக் குன்றிமணிகளைப் பயன்படுத்துவது உண்டு. சீனாவில் இவ்விதை காதலின் சின்னமாகக் கருதப்படுகிறது.
குன்றிமணியில் உள்ள நஞ்சு ஆப்ரின் (abrin) எனப்படுகிறது. இது ரைசின் (ricin) எனப்படும் நச்சுப் பொருளுக்கு நெருக்கமான உறவுடையது. இது இரு புரதத் துணை அலகுகளைக் கொண்ட ஒர் இருபடிச் சேர்மம் (dimer) ஆகும். இத் துணை அலகுகள் "எ", "பி" என அழைக்கப்படுகின்றன. "பி" சங்கிலி திசுள் (இலங்கை வழக்கு: கலம்) மென்சவ்வுகளில் இருக்கும் ஒருவகைக் காவிச் செல்லும் புரதங்களுடன் இணைந்து கொள்வதன் மூலம் ஆப்ரின் நஞ்சு திசுள்களுக்குள் செல்ல உதவுகிறது.
மருத்துவ குணங்கள்
இதன் விதைகள் நச்சுத் தன்மைக் கொண்டதால் மருத்துவத் துறையில் பயன்படுத்தும் முன்பு அதனை சரியான முறையில் சுத்தப்படுத்த வேண்டும்.
சான்றுகள்
பகுப்பு:மூவடுக்கிதழிகள் பகுப்பு:இந்தியத் தாவரங்கள் பகுப்பு:இந்தோனேசியத் தாவரங்கள்
டில்யா மலை
இழப்பும் மறு கண்டுபிடிப்பும்
1990களில் இந்த அரிய செல்வங்கள் ஏதேனும் ஒரு காலகட்டத்தில் இல்லாமல் போயிருக்கலாம் என்று கருதப்பட்டது. அக்காலகட்டத்தில் ஆப்கானிஸ்தானின் தேசிய அருங்காட்சியகமானது ஏராளமான முறை சூறையாடப்பட்டு அங்கிருந்த 100,000 பொருட்களில் 70% இல்லாமல் போனது. இருப்பினும் 2003இல், காபூல் மத்திய வங்கி கட்டிடத்தின் கீழுள்ள இரகசிய அறைகளில் இது காணப்பட்டது.
1989 இல் ஆப்கானிஸ்தானின் நான்காவதும் கடைசிமான கம்யூனிச அதிபரான முகமது நஜிபுல்லாவின் உத்தவின்பேரில் அருங்காட்சியகத்தில் இருந்த இந்த அரிய பொக்கிசங்கள் காபூல் மத்திய வங்கியில் இருந்த நிலவறையில் வைக்கப்பட்டன. நிலவரைக் கதவின் சாவிகள் நம்பிக்கைக்குரிய ஐந்து நபர்களிடம் பிரித்து வழங்கப்பட்டன.
2003 இல், தலிபான்களிடம் இருந்து நாடு மீட்கப்பட்டபோது, புதிய அரசாங்கம் பெட்டகத்தை திறக்க விரும்பியது, ஆனால் சாவிகளை வைத்திருந்தவர்களின் ("தவாதாரர்கள்" என்று அழைக்கப்படுபவர்கள்) பெயர்கள்  அறியப்படாத காரணத்தினால் அவர்களை அழைக்க முடியவில்லை. இதையடுத்து ஹமித் கர்சாய்  நிலவறை பெட்டகத்தை உடைப்பதற்கான அங்கீகார உத்தரவை வெளியிட்டார். ஆனால் உரிய நேரத்தில், சாவிகளை வைத்திருந்த அந்த ஐந்து முக்கிய நபர்களும் சேர்ந்து பெட்டகத்தைத் திறந்தனர். அதன் பின்னர், தேசிய புவியியல் சங்கமானது அதில் இருந்த சேகரிப்பை பட்டியலிட்டது, அதன்படி மொத்தம் 22,000 பொருள்கள் இருந்தன.
ஆப்கானிய அரசாங்கம் மற்றும் பிரான்ஸ் இடையே ஏற்பட்ட ஒரு உடன்பாட்டை தொடர்ந்து, இந்தச் சேகரிப்புகளானது மதிப்பிடப்பட்டது. மேலும் தேசிய புவியியல் சங்கத்தின் ஒத்துழைப்போடு பல முக்கிய அருங்காட்சியகங்கள் மற்றும் கண்காட்சிகளில் சர்வதேச அளவில் பார்வைக்கு வைக்கப்பட்டன. இந்தப் பொருட்கள் 2007-2009 காலகட்டத்தில் பாரிசின் குய்மெட் அருங்காட்சியகம், வாசிங்டன், டி. சி.யின் வாசிங்டன் தேசிய கலைக்காட்சியகம் , சான் பிரான்சிஸ்கோவின்  ஆசியக் கலை அருங்காட்சியகம் , ஹியூஸ்டன்  கவின் கலை அருங்காட்சியகம்,  நியூயார்க் நகரின் மெட்ரோபொலிட்டன் மியூசியம் ஆஃப் ஆர்ட் ஆகிய இடங்களில் காட்சிப்படுத்தப்பட்டன.
வெளி இணைப்புகள்
பகுப்பு:தொல்பொருட்கள் பகுப்பு:ஆப்கானித்தானின் தொல்லியல் களங்கள்
தொட்ட மாலூர்
வரலாறு
இந்த ஊர் கோயில் அதிட்டாத்தில் உள்ள 11ஆம் நூற்றாண்டு தமிழ்க் கல்வெட்டுகளில் இந்த ஊர் மழவூர் என்று குறிப்பிடப்பட்டுள்ளது. பின்னர் கன்னடத்தில் மால்லூர் என மருவியது. இங்குள்ள கோயிலானது அப்ரமேய விண்ணகர ஆழ்வர் என்றும் கல்வெட்டில் குறிக்கபட்டுள்ளது. அக்கோயில் தற்போது அப்ராமேயமய சுவாமி கோயில் என அழைக்கப்படுகிறது. இக்கோயில் 11ஆம் நூற்றாண்டில் சோழப் பேரரச்சின் தளபதியான அப்ரமேயரால் கட்டப்பட்டது என்பது வரலாறு. அதனாலேயே இக்கோயில் அப்ரமேயரின் பெயரால் அழைக்கப்படுகிறது. இக்கோயிலின் சிறப்பு அம்சமாக சோழர்களின் சின்னமான புலி சின்னமும் இக்கோயிலில் பொறிக்கப்பட்டுள்ளது. தஞ்சாவூரில் உள்ள பெருவுடையார் கோயிலைப் போன்று ஆழமான அஸ்திவாரம் இல்லாமல் இந்த மணலில் அப்ரமேய சுவாமி கோயில் கட்டப்பட்டுள்ளதாக செவிவழிக் கதைகள் கூறுகின்றன கூறுகின்றன.
நிலவியல்
தொட்ட மாலூர் இல் அமைந்துள்ளது. 12.64702°N, 77.17984°W இது கடல்மட்டத்தில் இருந்து சராசரியாக 739 மீட்டர் (2424 அடி) உயரத்தில் உள்ளது.
விழாக்கள்
இராமபிரமேய சுவாமியின் பெருந்தேரோட்ட விழா ஆண்டுதோறும் ஏப்ரல்/மே மாதங்களில் நடைபெறும்.
குறிப்புகள்
பகுப்பு:ராமநகரம் மாவட்டம்
விடுதலைப் புலிகளின் கொள்கைகள்
தமிழீழ விடுதலைப் புலிகளின் கொள்கைகள் விடுதலைப் புலிகளின் செயற்பாட்டை நெறிப்படுத்துகின்றன. விடுதலைப் புலிகளின் ஊடகங்கள், இயக்க விதிமுறைகள், மாவீரர்நாள் உரைகள், சட்டங்கள், நடைமுறைச் செயற்பாடுகள் குறிப்பாக தமிழீழம் தனிநாடு சுதந்திரம் அடைவதே நோக்கம் பெரும் லட்சியம் என்று போராடிய போராளிகள் கடவுள், சாதி, மத (சமயம்) மறுப்பு கொள்கைகளை கடைபிடித்து வந்தனர். இதுவே விடுதலைப் புலிகளின் கொள்கைகளாக அடையாளப்படுத்தலாம்.
சாதி மறுப்பு
ஈழத்தமிழர்களைச் சீரழித்த சாதிய அமைப்பை புலிகள் கட்டுடைத்தனர். விடுதலைப் புலிகளின் தலைவர்கள் பலர் தாழ்த்தப்பட்ட சமூகத்தை சார்த்தவர்கள். சாதிய நடைமுறைகள் வெளிப்படும் முறைகளை புலிகள் கண்டித்தார்கள்.
சமய மறுப்பு (மத மறுப்பு)
விடுதலைப் புலிகள் மதச்சார்பின்மை கொள்கையை கொண்டுள்ளனர். இவர்களின் சடங்குகளிலோ அல்லது கருத்தியலிலோ எந்தவித சமய அடையாளங்களும் இல்லாமை இதற்கு சான்றாகும். பெரும்பான்மை தமிழர்கள் பின்பற்றும் இந்து சமயத்தவர் இறந்தவர்களை எரிப்பது வழக்கம். எனினும் பண்டைத் தமிழரின் வழக்கான இறந்த போர் வீரர்களை புதைக்கும் வழக்கத்தை புலிகள் கொண்டுள்ளார்கள்.
கடவுள் மறுப்பு
விடுதலைப் புலிகள் தலைவர் வே. பிரபாகரன் உட்பட இலங்கையில் தமிழீழம் தனிநாடு சுதந்திரம் வேண்டி போராடிய அனைத்து ஈழ போராளி அமைப்பினர்களும் கடவுள் மறுப்பு கொள்கை உடையவர்கள். அதில் பிரபாகரன் உட்பட அனைத்து போராளிகளும் இந்து மதத்தின் பிரிவான சைவம், வைணவம் சார்ந்த இறைவழிபாடு மற்றும் பிற மதங்களின் மரபு சார்ந்த இறைவழிபாடு, இறந்த முன்னோர்களின் நினைவு வழிபாடு முறை சம்பரதாயங்களை கடைபிடிக்கவில்லை.
பெண் உரிமைகள்
கருத்தியல் நோக்கில் விடுதலைப் புலிகள் ஆண்களும், பெண்களும் சம உரிமைகள் என்ற சுதந்திரமான கருத்துடையவர்கள். இந்த கருத்தியல் கோட்பாட்டின் ரியதில் தான் ஆண்களுக்கு நிகராக பெண்களை போராட்டகளத்தில் செயல்பட வைத்தனர். ஈழத்தமிழ்ற்களை பொறுத்தவரை பொது மக்களும் தனது பெண்களை போராளி குழுக்களில் இணைந்து பல ஆயுத போராட்டங்கள், தற்கொலை படை வீரர்களாகவும் தனது உயிரை கூட பொருட்படுத்தாமல் செயல்பட்டுவந்துள்ளனர். இது ஒரு புரட்சிகர செயலாகவும் செயல்பட்டு வந்ததை சீதன தடைச்சட்டத்தை விடுதலைப் புலிகள் கொண்டுவந்தனர்.
பொருளாதார முறைமை
தொடக்கத்தில் புலிகள் தமிழீழத்துக்கு தனித்துவமான சமவுடமைக் கொள்கையை முன்வைத்தார்கள். இருப்பினும் இதை அவர்கள் எந்தவித தீவிர வேலைத்திட்டத்திலும் சேர்க்கவில்லை. பின்னர் திறந்த சந்தை பொருளாதாரக் கொள்கையே தமது என அன்ரன் பாலசிங்கம் 2002-ஆம் ஆண்டு பத்திரிகையாளர் சந்திப்பின் போது தெரிவித்தார்.
வெளியுறவுக் கொள்கை
விடுதலைப் புலிகளின் வெளியுறுவுக் கொள்கையில் முக்கியமான நாடுகள் இலங்கையும், இந்தியாவும் ஆகும். இனத்துவேச இலங்கை அரசுகளை எதிர்த்தாலும், இலங்கை மக்களுடன் நட்புறவை பேண விரும்புவதாகவே கருத்து தெரிவித்து உள்ளார்கள். இந்தியா புலிகளை தடை செய்துள்ளது. ஆனால் தமிழ்நாட்டில் பெரும்பான்மையினர் (>50%, ஆனந்த விகடன்) புலிகளுக்கு ஆதவாகவே உள்ளார்கள்.
மேற்கு நாடுகளுடன் புலிகள் சுமூகமான உறவை பேணி ஆதரவை பெற விரும்புகிறார்கள்.
விடுதலை தமிழ் தேசிய புலிகள் கட்சி
தாம் போர் வெறியர்கள் இல்லை என்றும், தமக்கு போராட்ட இலக்கே முக்கியம் என்பதும் புலிகளின் நிலைப்பாடு. புலிகளின் வரலாற்றில் அகிம்சைப் போராட்டமும் ஒரு முக்கிய பங்கு வகித்துள்ளது. ஒரு முறை இந்திய அரசு புலிகளின் நிதியை பறிமுதல் செய்த போது சுதாகர்பாண்டியன் உண்ணாவிரதம் இருந்தார். சுதாகர்பாண்டியன் உண்ணாவிரதப் போராட்டமும், அதன் வெற்றியும் விடுதலை தமிழ் தேசிய புலிகளின் கொள்கையில் அசைக்க முடியா ஒரு திருப்பத்தை ஏற்படுத்தியது.
ஆயுதப் போராட்டம்
ஆயுதப் போராட்டம் வழியாகவே தமிழ் மக்களின் உரிமைகளை வெல்ல முடியும் என்று புலிகள் தீவிரமாக நம்புகிறார்கள். இது பல சந்தர்ப்பங்களில் பயங்கரவாதமாகவும் வெளிப்படுவதுண்டு.
இயக்கத்தின் கட்டுப்பாடுகள்
புலிகள் இயக்கம் வலுவான ஒழுக்க விதிகளை கொண்டுள்ளது. ஒரு இயக்க உறுப்பினர் மது அருந்தவதை, புகை பிடிப்பதை தவிர்க்க வேண்டும். இயக்கத்துடன் இணைந்த காலப் பகுதிகளில் பாலியல் செயற்பாடுகளில் ஈடுபடக்கூடாது. இயன்றவரை எதிரியிடம் உயிருடன் பிடிபடக் கூடாது, அப்படி பிடிபடும் சந்தர்ப்பத்தில் சயனைட் அருந்தி தற்கொலை செய்து கொள்ள வேண்டும்.
வெளி இணைப்புகள்
பகுப்பு:தமிழீழ விடுதலைப் புலிகள்
மலேசிய கல்வி அமைச்சு
மலேசிய கல்வி அமைச்சு (மலாய்: Kementerian Pendidikan Malaysia; ஆங்கிலம்: Ministry of Education Malaysia) என்பது மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா (Putrajaya) மத்திய அரசாங்க நிர்வாக மையத்தில் (Federal Government Administrative Centre) உள்ளது.
இந்த அமைச்சு, மலேசியாவின் கல்வித் துறை சார்ந்த அனைத்து அமைப்புகளுக்கும்; செயல் பாடுகளுக்கும் பொறுப்பு வகிக்கும் முதன்மை அரசாங்க அமைப்பாகச் செயல் படுகின்றது. அத்துடன் கல்வி சார்ந்த அனைத்துக் கொள்கைகளையும் நிர்வகித்துப் பராமரிக்கும் பொறுப்புகளையும் கொண்டுள்ளது.
மலேசியாவின் 23-ஆவது அமைச்சரவை 2022 டிசம்பர் 2-ஆம் தேதி, அறிவிக்கப்பட்டது. மலேசியக் கல்வி அமைச்சராக பாட்லினா சீடேக் (Fadhlina Sidek) என்பவர் நியமிக்கப்பட்டார். மறுநாள் 2022 டிசம்பர் 3-ஆம் தேதி, 28 அமைச்சர்களும் பதவிப் பிரமாணம் எடுத்துக் கொண்டனர்.
பொது
மலேசிய கல்வித் துறை அமைச்சு உருவாக்கப்பட்ட தொடக்கக் காலத்தில், மலேசிய கல்வி அமைச்சு (Kementerian Pendidikan) என்று பொதுவாக அழைக்கப்படது. அந்த அமைச்சு கல்வி தொடர்பான அனைத்துச் செயல்பாடுகளுக்கும் பொறுப்பாக இருந்தது.
பிரதமர் நஜீப் ரசாக் (Prime Minister Najib Razak) பிரதமராகப் பொறுப்பு வகித்த காலத்தில், இரண்டு அமைச்சுகளும் ஒன்றிணைக்கப்பட்டு ஒரே கல்வி அமைச்சின் கீழ் கொண்டு வரப்பட்டன. அதன் பின்னர், 2015-இல் மீண்டும் இரு அமைச்சுகளாகப் பிரிக்கப்பட்டு தனித்தனியாகச் செயல்பட்டன.
கல்வி சார்ந்த சட்டங்கள்
மலேசியக் கல்வித் துறை அமைச்சு, கல்வி சார்ந்த பல முக்கிய சட்டங்கள்; மற்றும் கொள்கைகளை நிர்வகிக்கும் பொறுப்பிலும் உள்ளது.
அரசியல் முக்கியத்துவம்
வரலாற்று அடிப்படையில் துங்கு அப்துல் ரகுமான் அவர்களைத் தவிர மற்ற அனைத்து மலேசியப் பிரதமர்களும் கல்வி அமைச்சராகப் பொறுப்பு வகித்துள்ளனர். ஆகவே, மலேசிய கல்வி அமைச்சர் பதவி என்பது மலேசியப் பிரதமர் பதவிக்கு ஒரு படிக்கல்லாகக் கருதப்படுகின்றது.
யுங் இல்-வூ
யுங் இல்-வூ (Jung Il-woo) (பிறப்பு: 9 செப்டம்பர் 1987) ஒரு தென் கொரியா நாட்டு நடிகர் ஆவார். இவர் 2006ஆம் ஆண்டு முதல் த ரிட்டன் ஒப் இல்ஜிமே, 49 டேஸ், பிலோவேர் பாய் ராமன் ஷாப், கோல்டன் ரெயின்போ போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.
வெளி இணைப்புகள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
மனிஷ் சிங்
மனிஷ் சிங்  ("Manish Singh") (பிறப்பு 5 மே 1991) ஓர் இந்திய நடைப்பந்தய வீரராவார். இவர் இந்தியாவின் உத்தரகாண்ட் மாநிலத்தை சார்ந்தவர்.
மேற்கோள்கள்
.
பகுப்பு:1991 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்தியப் பந்தயநடையாளர்கள் பகுப்பு:உத்தராகண்டு நபர்கள் பகுப்பு:Rio Olympic Editathon 2016
அகப்புறம், புறப்புறம்
தமிழ் இலக்கியங்களில் கண்ட செய்திகள் இலக்கண நூல்கள் அகம், புறம் என்று இரண்டாகப் பகுத்துக்கொண்டுள்ளன. அவற்றுள் அகத்திணையில் உள்ள துறைகளில் சிலவற்றை அகப்புறம் என்றும், புறத்திணையில் உள்ள செய்திகளில் சிலவற்றைப் புறப்புறம் என்றும் பாகுபடுத்திக் காண்கின்றன.
அகப்புறம்
கைக்கிளை, பெருந்திணை இரண்டும் அன்பொடு புணர்ந்த ஐந்திணையாக இல்லாமல் ஒருதலைக் காமமாகவும், பொருந்தாக் காமமாகவும் இருப்பதால் இவற்றை அகப்புறம் என்றனர். வீரசோழியம் என்னும் நூலின் உரையில் உள்ள கலிவெண்பாவாலான மேற்கோள் பாடல் ஒன்று அகப்புறம் 10 வகைப்படும் என்று கூறுகிறது.
புறப்புறம்
தொல்காப்பிய அகத்தியம் உடையார் வாய்ப்பியனார் என்னும் இலக்கண நூலார் இருவர் வாகைத்திணை, பாடாண் திணை, பொதுவியல் படலம் மூன்றும் புறப்புறத் திணைகள் என்று கூறுகின்றனர்.
மேற்கோள்
பகுப்பு:பொருள் இலக்கணம்
இருகுளோரின் ஏழாக்சைடு
இருகுளோரின் ஏழாக்சைடு (dichlorine heptoxide, டைகுளோரின் எப்டாக்சைடு) என்பது Cl2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது பெர்குளோரிக் அமிலத்தின் நீரிலியாகும். பாசுபரசு ஐந்தாக்சைடு முன்னிலையில் பெர்குளோரிக் அமிலத்தை கவனமாகக் காய்ச்சி வடித்து இருகுளோரின் ஏழாக்சைடைத் தயாரிக்கலாம்.:
இறுதி விளை பொருள் கலவையில் இருந்து இச்சேர்மத்தை வடித்துப் பிரிக்கலாம்.
குளோரின் மற்றும் ஓசோன் கலந்த கலவையை ஒளியூட்டுவதாலும் இருகுளோரின் ஏழாக்சைடு தயாரிக்க முடியும். பின்னர் இது மெல்ல நீராற்பகுப்பு அடைந்து பெர்குளோரிக் அமிலமாக மீள்கிறது. நீரிலியாக இருக்கும் போது பெர்குளோரிக் அமிலமும் ஒரு நச்சாகவே இருக்கிறது.
அமைப்பு
இருகுளோரின் ஏழாக்சைடு ஒரு வெப்பங்கொள் மூலக்கூறாகும். அதாவது உள்ளார்ந்த முறையில் இது நிலைப்புத் தன்மை அற்றதாகக் காணப்படுகிறது.
Cl2O7 வளைந்த Cl-O-Cl மூலக்கூறு அமைப்புடன் பிணைப்புக் கோணம் 118.6° அளவைக் கொண்டு C2 சீரொழுங்குள்ள மூலக்கூறு அமைப்புடன் காணப்படுகிறது. விளிம்பு நிலை Cl-O பிணைப்புகளின் நீளம் 1.709 Å  ஆகவும் மற்றும் Cl=O பிணைப்பின் பிணைப்பு நீளம் 1.405 Å ஆகவும் உள்ளது. இச்சேர்மத்தில் சகப்பிணைப்பு இருந்தபோதிலும் குளோரின் அதனுடைய அதிகபட்ச ஆக்சிசனேற்ற நிலை எண் +7 இல் காணப்படுகிறது.
வேதியியல்
கார்பன் நாற்குளோரைடு கரைசலில் உள்ள முதல்நிலை மற்றும் இரண்டாம்நிலை அமீன்களுடன் இருகுளோரின் ஏழாக்சைடு வினைபுரிந்து N- பெர்குளோரைல்களைக் கொடுக்கிறது.: